আজ এক বিবৃতিতে টিআইবি’র নির্বাহী পরিচালক ড. ইফতেখারুজ্জামান বলেন, ‘‘টিআইবি কর্তৃক পরিচালিত দুর্নীতি বিষয়ক জাতীয় খানা জরিপটি প্রকাশিত হওয়ার পর জরিপে উঠে আসা বিআরটিএ সংশ্লিষ্ট দুর্নীতির ফলাফলকে সম্প্রতি বিআরটিএ কর্তৃপক্ষ কর্তৃক ভিত্তিহীন, বানোয়াট ও উদ্দেশ্যপ্রণোদিত হিসেবে উল্লেখ করা হয়েছে। তবে কী কারণে উক্ত ফলাফলকে এরকম ঢালাওভাবে ‘ভিত্তিহীন, বানোয়াট ও উদ্দেশ্যপ্রণোদিত’ এবং ‘কল্পনাপ্রসূত’ আখ্যায়িত করা হলো, বিআরটিএ কর্তৃক তার কোনো ব্যাখ্যা প্রদান করা হয়নি। ”